Kosovska Mitrovica
Kosovska Mitrovica (albanski: Mitrovicë, odnosno Mitrovicë ë Kosovës, tur. Mitroviça) je grad smješten na sjeveru Kosova. U doba SFRJ nosio je ime Titova Mitrovica. Po broju stanovnika peti je grad na Kosovu. Jedan je od najstarijih kosovskih naselja, ali je na važnosti dobio tek u 19. vijeku kad su otkriveni mnogi rudnici. Danas je poznat kao simbol etničkih podjela na Kosovu. U južnom dijelu žive isključivo Albanci, dok sjeverni dio čini jednu od kosovskih srpskih enklava. Grad je podijeljen rijekom Ibar, no to nije spriječilo etničke sukobe i nerede godine 2004.